Ο **Αθλητικός Όμιλος Τερψιθέα Γλυφάδας** είναι ελληνικό αθλητικό σωματείο που δραστηριοποιείται στην περιοχή της Τερψιθέας στη Γλυφάδα της Αθήνας. Επίσημο έτος ίδρυσής του είναι το 1958 και χρώματα του το μπλε και το λευκό. Ο σύλλογος διατηρεί τμήματα ποδοσφαίρου, καλαθοσφαίρισης και αντισφαίρισης.

Τμήμα ποδοσφαίρου ανδρών
------------------------

### Ιστορικό

Το τμήμα ποδοσφαίρου του συλλόγου μετρά μισό αιώνα ιστορίας με την ίδρυση του να λαμβάνει χώρα το 1958. Το παλαιότερο όνομά του ήταν «Αθλητική Ένωση Τερψιθέας. Μετά από 8 χρόνια στην Β'κατηγορία της ΕΠΣΑ ο σύλλογος επανήλθε στην μεγάλη κατηγορία του Αθηναϊκού ποδοσφαίρου τερματίζοντας στη δεύτερη θέση του 3 ου ομίλου της Β' κατηγορίας και μέσω του αγώνα μπαράζ στο στάδιο της Γλυφάδας με αντίπαλο τον Π.Ο Αγίου Θωμά παρουσία πολλών φιλάθλων της ομάδας κατάφερε με το τελικό σκορ 1-1 να πανηγυρίσει την άνοδο».

Από την ίδρυσή του ως το 2002 ο σύλλογος διαγωνιζόταν στα πρωταθλήματα της Ε.Π.Σ. Αθηνών. Κατά την περίοδο 1965-66 απονεμήθηκε στην ομάδα το Κύπελλο Ήθους της Ε.Π.Σ.Α. Τον Απρίλιο του 2002 με ευρεία νίκη επί της ομάδας του Αττάλου (3-0) εξασφάλισε την άνοδό του στη Δ' Εθνική Κατηγορία. Με το πέρας της χρονιάς στέφθηκε πρωταθλητής της Α' Κατηγορίας Ανδρών.

Ιδιαίτερα αξιόλογη υπήρξε η περίοδος 2003-04 οπότε και τερμάτισε στην 3η θέση με 51 βαθμούς, δύο λιγότερους από τη 2η Αθηναΐδα Κυψέλης, θέση που υπό προϋποθέσεις οδηγούσε στη Γ' Εθνική. Στη Δ΄ Εθνική παρέμεινε για 5 συνολικά περιόδους, ως το 2007 και από τότε αγωνίζεται στο πρωτάθλημα της ΕΠΣ Αθηνών.

### Αξιομνημόνευτοι ποδοσφαιριστές

Στην Τερψιθέα αναδείχθηκε ο διεθνής αμυντικός Γιώργος Τζαβέλας, στην ομάδα της οποίας έπαιζε από την ηλικία των 16 ετών μέχρι την περίοδο 2005-06 στη Δ' Εθνική. Τη χρονιά αυτή, 18χρονος τότε, κλήθηκε στην Εθνική Ελπίδων και στο τέλος της χρονιάς πήρε μεταγραφή στην Κέρκυρα, ομάδα Α΄ Εθνικής. Αργότερα αγωνίστηκε στον Πανιώνιο, από όπου πήρε μεταγραφή για την ομάδα της Μπουντεσλίγκα, Άιντραχτ Φραγκφούρτης. βασιλης εξαρχος του εθνικου αστερα

### 'Ανοδος στην Α' κατηγορία

Μετά από 8 χρόνια στην Β 'κατηγορία της Ε.Π.Σ.Α ο σύλλογος επανήλθε στην μεγάλη κατηγορία του Αθηναϊκού ποδοσφαίρου τερματίζοντας στη δεύτερη θέση του 3ου ομίλου της Β' κατηγορίας και μέσω του αγώνα μπαράζ στο στάδιο της Γλυφάδας (21-05-2017) με αντίπαλο τον Π.Ο Αγίου Θωμά παρουσία πολλών φιλάθλων της ομάδας κατάφερε με το τελικό σκορ 1-1 να πανηγυρίσει την άνοδο.

### Έδρα

Έδρα του συλλόγου είναι το Γήπεδο Τερψιθέας με πλαστικό χόρτο, χωρητικότητας 500 θεατών.

Τμήμα καλαθοσφαίρισης ανδρών
----------------------------

### Ιστορική αναδρομή

Το ανδρικό τμήμα καλαθοσφαίρισης του συλλόγου λαμβάνει μέρος στα Πρωταθλήματα που διοργανώνει η Ε.Σ.ΚΑ.Ν.Α.

Κατά την αγωνιστική περίοδο 2011-12 αγωνίστηκε στην Γ' Κατηγορία Ανδρών ολοκληρώνοντας τις αγωνιστικές του υποχρεώσεις στην 5η θέση του βαθμολογικού πίνακα. Την επόμενη χρονιά, 2012-13, κατέκτησε το Πρωτάθλημα της ίδιας κατηγορίας, λαμβάνοντας το δικαίωμα ανόδου στην αμέσως ανώτερη.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Α.Ο. Τερψιθέα Γλυφάδας διαγωνίζεται στο Πρωτάθλημα Β' Κατηγορίας Ανδρών που διοργανώνει η Ε.Σ.ΚΑ.Ν.Α.

Στο Κύπελλο Ανδρών της ίδιας Ένωσης γνώρισε την ήττα στην 2η Φάση από τον Προφήτη Ηλία με σκορ 42-46, με αποτέλεσμα να αποκλειστεί από τη συνέχεια της διοργάνωσης.

Έδρα της ομάδας είναι το Εθνικό Αθλητικό Κέντρο Γλυφάδας «Μάκης Λιούγκας». Καθήκοντα προπονητή διατηρεί ο Κώστας Λαμπρόπουλος.

Τμήμα καλαθοσφαίρισης γυναικών
------------------------------

Κύριο λήμμα: Τερψιθέα Γλυφάδας (καλαθοσφαίριση γυναικών)
Το τμήμα γυναικείας καλαθοσφαίρισης του συλλόγου της Τερψιθέας επαναδραστηριοποιήθηκε το Μάιο του 2006 με πρωτοβουλία του προπονητή Στέφανου Παπασπυριδάκου. Το τμήμα προϋπήρχε με κάποια μορφή, ωστόσο η λειτουργία του είχε διακοπεί λόγω απουσίας ενδιαφέροντος. Πραγματοποίησε τα πρώτα του βήματα στα τοπικά Πρωταθλήματα που διοργανώνει η Ε.Σ.ΚΑ. Νότιας Αττικής. Έδρα της ομάδας είναι το Εθνικό Αθλητικό Κέντρο Γλυφάδας «Μάκης Λιούγκας», χωρητικότητας 3.232 θεατών.

Η κατάκτηση του τοπικού Πρωταθλήματος την αγωνιστική περίοδο 2009-10, έδωσε στο σύλλογο την ευκαιρία της απευθείας ανόδου του στα πανελλαδικά πρωταθλήματα. Μετά από δύο χρόνια πραγματοποίησε την πρώτη του παρουσία στην Α1 Εθνική Κατηγορία, ενώ έχει λάβει μέρος και σε Final-4 του Κυπέλλου Ελλάδος.

Έμβλημα
-------

* Παλαιότερη εκδοχή του εμβλήματοςΠαλαιότερη εκδοχή του εμβλήματος
* Σημερινό έμβλημα της ομάδαςΣημερινό έμβλημα της ομάδας

Παραπομπές
----------

1. ↑  «Τρελά γλέντια για την άνοδο της Τερψιθέας στην Γλυφάδα (photos-video)». *Sportifico.gr*. 2017-05-21.. Ανακτήθηκε στις 2018-04-02.
2. ↑  «Τερψιθέα Γλυφάδας» Αρχειοθετήθηκε 2012-09-20 στο Wayback Machine. πληροφορίες στον ιστότοπο Erasitexniko-podosfairo.gr.
3. 1 2 3 4 5 6  «Αρχείο-Ιστορία», φωτογραφικό αρχείο στον επίσημο ιστότοπο του συλλόγου.
4. 1 2  «Η ομάδα της Τερψιθέας στο Protasov club», άρθρο στον ιστότοπο Mundialito.gr
5. ↑  Αθλητική Φωνή, 17 Μαΐου 2004, σ.31
6. ↑  «Ο Γιώργος είναι πονηρός!», άρθρο στον ιστότοπο Gazzetta.gr, 18 Ιουνίου 2012.
7. ↑  «Πήρε «άνοδο» η Τερψιθέα που πανηγυρίζει …μετά από σκληρό αγώνα». *Attica Coast.gr*. 2017-05-22.. Ανακτήθηκε στις 2018-04-02.
8. ↑  «Αποτελέσματα 2011-12» Αρχειοθετήθηκε 2012-08-28 στο Wayback Machine. επίσημος ιστότοπος Ε.Σ.ΚΑ.Ν.Α.
9. ↑  «Γ' Ανδρών: 26η Αγωνιστική», άρθρο στον επίσημο ιστότοπο της Ε.Σ.ΚΑ.Ν.Α. 27 Απριλίου 2013.
10. ↑  «Γ' Ανδρών: Πρωταθλήτρια και τυπικά η Τερψιθέα Γλυφάδας» Αρχειοθετήθηκε 2013-05-17 στο Wayback Machine. άρθρο στον ιστότοπο SuperBasket.gr, 13 Απριλίου 2013.
11. ↑  «ΚΥΠΕΛΛΟ ΑΝΔΡΩΝ: Τα αποτελέσματα της 1ης και 2ης φάσης. Όλες οι επόμενες αναμετρήσεις (2ης κ 3ης φάσης)», άρθρο στον επίσημο ιστότοπο της Ε.Σ.ΚΑ.Ν.Α. 21 Σεπτεμβρίου 2013.
12. 1 2  «Τερψιθεές!» Αρχειοθετήθηκε 2012-06-13 στο Wayback Machine. άρθρο στον ιστότοπο CobraSports.gr, 5 Ιουνίου 2012.
13. ↑  «Οι αμαζόνες της Γλυφάδας», άρθρο στον ιστότοπο VimaOnline.gr, 27 Οκτωβρίου 2011.
14. ↑  Εθνικό Αθλητικό Κέντρο Γλυφάδας «Μάκης Λιούγκας», πληροφορίες στον ιστότοπο Stadia.gr.
15. ↑  «Ένωση Σωματείων Καλαθοσφαίρισης Νότιας Αττικής», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
16. ↑  «Στην Α2 Γυναικών η Τερψιθέα», άρθρο στον ιστότοπο Gazzetta.gr, 22 Μαΐου 2010.
17. ↑  «Στην Α1 η Τερψιθέα!», άρθρο στον ιστότοπο WePlayBall.gr, 14 Μαΐου 2012.
18. ↑  «Ανέβηκε στην Α1 η Τερψιθέα!»[*νεκρός σύνδεσμος*], άρθρο στον ιστότοπο OnSports.gr, 13 Μαίου 2012.
19. ↑  «Τρίτος ο Πρωτέας», άρθρο στον ιστότοπο Sport24.gr, 15 Μαρτίου 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Τερψιθέα Γλυφάδας, επίσημος ιστότοπος του συλλόγου.
* Α.Ο. Τερψιθέα Γλυφάδας, ανενεργό επίσημο ιστολόγιο του συλλόγου.
* Ε.Α.Κ. Γλυφάδας, πληροφορίες στον ιστότοπο Stadia.gr.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Β' Κατηγορίας Ανδρών Ε.Σ.ΚΑ.Ν.Α. 2021-2022 |
| --- |
|  |
| 0 | 
* Αιξωνή Γλυφάδας
* Άλιμος
* Ανάγυρους Βάρης
* Απόλλων Πειραιώς - Μοσχάτου
* Γλυφάδα Ε.Σ.
* Ένωση Αρμενίων
* Νικαίας Ε.Α.
* Παννεαπολικός
* Πειραϊκός Σύνδεσμος
* Πήγασος Κορυδαλλού
* Προοδευτική Νεολαία
* Ρέντη
* Τερψιθέα Γλυφάδας
* Φιλία Περάματος
 |  |

 |